techiaith/cofnodycynulliad_en-cy huggingface dataset:
English: I've already said thank you to the leader of the house for the incredible work that she did at Castle Reach in Kingsmead estate to get Openreach to fund broadband fibre to the premises, which wasn't covered by Superfast Cymru because the estate was built after the programme began. What we didn't know at the time was that that only covered 165 of the houses on the estate. A further 50 now will be trying to get community-access broadband through the Access Broadband Cymru scheme, and I'm working with residents and resident volunteers. Fortunately, the Welsh Government money should fund them fully to cover those houses. However, there remain houses on that estate, which we didn't know about at the time that she spoke to Openreach, which will still not be covered. I think the only way we're going to get a resolution here is if Openreach and Taylor Wimpey, the developer, work together. So, can I suggest that the leader of the house, if she's willing, meets with me, with Openreach, if they're willing, and with Taylor Wimpey, if they're willing, to finally put this matter to bed on this estate and make sure that that whole estate of Castle Reach in Kingsmead is covered by broadband? And I'm asking her, once again, one more time, to bring that pressure to bear, which she did so well at the end of last year.
Welsh: Rwyf eisoes wedi dweud diolch yn fawr wrth arweinydd y tŷ am y gwaith rhyfeddol a wnaeth yn ystâd Castle Reach in Kingsmead i gael Openreach i ariannu band eang ffeibr i'r safle, nad oedd wedi'i gynnwys yn rhaglen Cyflymu Cymru oherwydd bod yr ystâd wedi cael ei hadeiladu ar ôl i'r rhaglen gychwyn. Yr hyn nad oeddem yn ei wybod ar y pryd oedd nad oedd hynny ond yn cynnwys 165 o dai ar yr ystâd. Bydd 50 o dai eraill yn awr yn ceisio cael mynediad cymunedol at fand eang drwy gynllun Allwedd Band Eang Cymru, ac rwy'n gweithio gyda phreswylwyr a gwirfoddolwyr ar ran y preswylwyr. Yn ffodus, dylai arian Llywodraeth Cymru dalu am y tai hynny yn llawn. Fodd bynnag, mae yna dai ar yr ystâd honno o hyd, nad oeddem yn gwybod amdanynt pan siaradodd arweinydd y tŷ ag Openreach, na fydd yn cael eu cynnwys. Credaf mai'r unig ffordd y gallwn ddatrys hyn yw drwy i Openreach a Taylor Wimpey, y datblygwr, weithio gyda'i gilydd. Felly, a gaf fi awgrymu bod arweinydd y tŷ, os yw hi'n fodlon, yn fy nghyfarfod, gydag Openreach, os ydynt yn fodlon, a chyda Taylor Wimpey, os ydynt yn fodlon, i ddatrys y mater hwn unwaith ac am byth ar yr ystâd hon a sicrhau bod cysylltedd band eang gan ystâd gyfan Castle Reach in Kingsmead? Ac unwaith eto, rwy'n gofyn iddi roi'r pwysau hwnnw arnynt, fel y gwnaeth hi mor dda ddiwedd y llynedd.
English: Yes, I'm very happy to come and meet them, if that will facilitate the process. There are a number of issues, as Hefin David knows, with new-build estates and the arrangements between the house builder and Openreach - Openreach is the contractor for that estate - and how the connections work. It can be very frustrating for residents as the cabinets are capacitated, as it's called, and rolled out, but I'm more than happy to come to meet with the house builder and with Openreach to see what we can do to facilitate the process.
Welsh: Iawn, rwy'n hapus iawn i'w cyfarfod, os yw hynny'n mynd i hwyluso'r broses. Mae yna nifer o broblemau, fel y gŵyr Hefin David, gydag ystadau a adeiladir o'r newydd a'r trefniadau rhwng yr adeiladwr tai ac Openreach - Openreach yw'r contractwr ar gyfer yr ystâd honno - a sut y mae'r cysylltiadau'n gweithio. Gall fod yn rhwystredig iawn i drigolion wrth i'r cabinetau gael eu galluogi a'u cyflwyno, ond rwy'n fwy na pharod i ddod i gyfarfod â'r adeiladwr tai ac Openreach i weld beth y gallwn ei wneud i hwyluso'r broses.
English: I've contacted you, as a Minister, in the past, reporting problems with broadband in Ynys Môn. I made an appeal back in April for the latest information. I have another report - I'm sure that I can send you a copy. It's evident that there are a number of areas that have missed out by a hair's breadth, perhaps, on Superfast Cymru - Landdona, Llansadwrn, Brynsiencyn, Cefniwrch and Rhydwyn are some of those that have come to prominence. In those areas, work had started on preparing for connection. Evidently, there was great disappointment in seeing the programme coming to an end without the work being completed. Are you in a situation to give assurance to these constituents that they will be a priority - that is, that finishing the work that was started previously will be a priority under the new programme, when that comes to pass?
Welsh: Rydw i wedi cysylltu â chi fel Gweinidog yn y gorffennol yn adrodd am broblemau efo band llydan yn Ynys Môn. Mi wnes i apêl yn ôl ym mis Ebrill am y wybodaeth ddiweddaraf. Mae gen i adroddiad arall - rwy'n siŵr y gallaf i yrru copi atoch chi. Mae'n amlwg bod yna nifer o ardaloedd sydd wedi colli allan o drwch blewyn, o bosibl, ar y rhaglen Cyflymu Cymru - mae ardaloedd Llanddona, Llansadwrn, Brynsiencyn, Cefniwrch a Rhyd-wyn yn rhai sydd wedi amlygu'u hunain. Yn yr ardaloedd hynny, mi oedd gwaith wedi dechrau ar baratoi ar gyfer cysylltiad. Yn amlwg, mi oedd yna siom fawr o weld y rhaglen yn dod i ben heb i'r gwaith gael ei gwblhau. A ydych chi mewn sefyllfa i allu rhoi sicrwydd i'r etholwyr yma y byddan nhw'n flaenoriaeth - hynny yw, y bydd cwblhau gwaith a oedd wedi'i ddechrau yn flaenoriaeth o dan y rhaglen newydd, pan ddaw honno?
English: Yes, the Welsh Government is fully committed to supporting the LGBT community in Wales. Related action includes work on relationships and sexuality education, updated anti-bullying guidance and improvements to gender identity services. We also provide funding for Stonewall Cymru to support LGBTQ+ people and improve our understanding of issues that affect them.
Welsh: Gwnaf, mae Llywodraeth Cymru yn gwbl ymrwymedig i gefnogi'r gymuned LHDT yng Nghymru. Mae camau gweithredu cysylltiedig yn cynnwys gwaith ar addysg rhywioldeb a pherthnasoedd, canllawiau gwrthfwlio wedi'u diweddaru a gwelliannau i'r gwasanaethau hunaniaeth rhywedd. Rydym hefyd yn darparu cyllid i Stonewall Cymru i gefnogi pobl LHDTC+ a gwella ein dealltwriaeth o'r materion sy'n effeithio arnynt.
English: Thank you, leader of the house. I was pleased to share a cross-party platform recently with the First Minister at an event sponsored by PinkNews to mark the thirtieth anniversary of the introduction of section 28, and also to welcome the progress in recent years by governments of all colours in advancing the rights of the LGBT community. You mentioned funding for Stonewall Cymru, and I'm sure you'll share my concerns that the latest Stonewall Cymru figures - in the media today, as it happens - show that more than a third of LGBT workers in Wales hide their sexuality over fears of discrimination. There were also other worrying statistics there, such as 16 per cent of LGBT people saying that they are the target of negative comments or conduct in the workplace. So, clearly, we've come a long way over recent years, but we still have a considerable way to go. You've already outlined some of the areas where you're hoping to make inroads into tackling the problem of discrimination in Wales. I wonder whether you could tell us a little bit more about how your policies are going to deal specifically with this sort of discrimination, which shouldn't have any place in the modern workplace.
Welsh: Diolch i chi, arweinydd y tŷ. Roeddwn yn falch o rannu llwyfan trawsbleidiol gyda'r Prif Weinidog yn ddiweddar mewn digwyddiad a noddir gan PinkNews i ddathlu 30 mlynedd ers cyflwyno adran 28, a hefyd i groesawu'r cynnydd rydym wedi'i weld dros y blynyddoedd diwethaf gan lywodraethau o bob lliw wrth iddynt hyrwyddo hawliau'r gymuned LHDT. Fe sonioch am gyllid ar gyfer Stonewall Cymru, ac rwy'n siŵr y byddwch yn rhannu fy mhryderon fod ffigurau diweddaraf Stonewall Cymru - yn y cyfryngau heddiw, fel y mae'n digwydd - yn dangos bod mwy na thraean o weithwyr LHDT yng Nghymru yn cuddio eu rhywioldeb oherwydd eu bod yn ofni gwahaniaethu. Roedd yna ystadegau eraill hefyd a oedd yn peri pryder, megis yr 16 y cant o bobl LHDT a oedd yn dweud eu bod yn darged i sylwadau neu ymddygiad negyddol yn y gweithle. Felly, yn amlwg, rydym wedi dod yn bell dros y blynyddoedd diwethaf, ond mae gennym gryn dipyn o ffordd i fynd. Rydych eisoes wedi amlinellu rhai meysydd lle rydych yn gobeithio mynd i'r afael â phroblem gwahaniaethu yng Nghymru. Tybed a allech chi ddweud ychydig mwy wrthym ynglŷn â sut y bydd eich polisïau yn ymdrin yn benodol â'r math hwn o wahaniaethu, na ddylid bod unrhyw le iddo yn y gweithle modern.
English: Yes, I absolutely agree - it absolutely should not have any place in the modern workplace. As I said in response to earlier questions, we're all appalled to see that it is still such a concern. As I said in my previous answer, there will be work with the Cabinet Secretary for Economy and Transport around making sure that the economic action plan picks up matters around discrimination of all sorts. We are also working on our anti-bullying guidance. The Cabinet Secretary for Education recently announced relationships and sexuality education being a statutory part of the new curriculum, which is around education and acceptance. We are also running the 'This Is Me' campaign, the anti-gender-stereotyping campaign, which has been very successful indeed and has been embraced by a large number of organisations across Wales, to start the process of ensuring that people know that that kind of discrimination simply is not acceptable. What I would say to any individual who is experiencing that, of course, is that they should come forward. There are organisations that can help people combat that kind of discrimination in the workplace because it is, after all, illegal to discriminate in that way against people with protected characteristics.
Welsh: Ie, cytunaf yn llwyr - ni ddylid bod unrhyw le o gwbl iddo yn y gweithle modern. Fel y dywedais mewn ymateb i gwestiynau cynharach, rydym wedi dychryn wrth weld ei fod yn dal i fod yn gymaint o destun pryder. Fel y dywedais yn fy ateb blaenorol, bydd gwaith yn mynd rhagddo gydag Ysgrifennydd y Cabinet dros yr Economi a Thrafnidiaeth i wneud yn siŵr fod y cynllun gweithredu economaidd yn nodi gwahaniaethu o bob math. Rydym hefyd yn gweithio ar ein canllawiau gwrthfwlio. Yn ddiweddar, cyhoeddodd Ysgrifennydd y Cabinet dros Addysg y bydd addysg rhywioldeb a pherthnasoedd yn rhan statudol o'r cwricwlwm newydd, sy'n ymwneud ag addysg a derbyniad. Rydym hefyd yn cynnal ymgyrch 'Dyma Fi', yr ymgyrch yn erbyn stereoteipio ar sail rhywedd, sydd wedi bod yn llwyddiannus iawn ac wedi cael croeso gan nifer fawr o sefydliadau ledled Cymru, i ddechrau ar y broses o sicrhau bod pobl yn gwybod nad yw'r math hwnnw o wahaniaethu yn dderbyniol. Yr hyn y buaswn yn ei ddweud wrth unrhyw unigolyn sy'n profi hynny, wrth gwrs, yw y dylent roi gwybod amdano. Mae yna sefydliadau sy'n gallu helpu pobl i frwydro yn erbyn y math hwnnw o wahaniaethu yn y gweithle oherwydd, wedi'r cyfan, mae'n anghyfreithlon i wahaniaethu yn y ffordd honno yn erbyn pobl sydd â nodweddion gwarchodedig.
English: I always welcome the Member's help and support on the digital transformation agenda. We are reviewing progress on the use of digital and data in public service delivery to ensure we maximise these. I am very interested in the both the Reid review's recommendations and your suggestion for the challenge board. I'd very much like to meet with you to discuss how we could take that forward.
Welsh: Rwyf bob amser yn croesawu cymorth a chefnogaeth yr Aelod ar yr agenda trawsnewid digidol. Rydym yn adolygu cynnydd yn y defnydd o dechnoleg ddigidol a data wrth ddarparu gwasanaethau cyhoeddus i sicrhau ein bod yn manteisio i'r eithaf arnynt. Mae gennyf ddiddordeb mawr yn argymhellion adolygiad Reid a'ch awgrym chi ar gyfer y bwrdd her. Hoffwn yn fawr eich cyfarfod i drafod sut y gallem fwrw ymlaen â hynny.
English: Thank you for that response, Cabinet Secretary. There's been much discussion, as ever, here today on the digital infrastructure, but there's far too little attention in my view on how we use that infrastructure to transform the way we design and deliver public services. It's clear that this is a challenging agenda for all Governments, and the evidence that the Public Accounts Committee and the Economy, Infrastructure and Skills Committee have taken shows that there's a particular challenge in both central and local government to get the wherewithal to allow them to be intelligent clients. I was just wondering about the suggestion of gathering people from the outside world who are desperate for progress on this agenda to come together to help - not as some kind of standing committee to receive presentations and papers, but to act as critical friends for officials and Ministers to help them understand this complex environment to bring about the change that we so desperately and quickly need.
Welsh: Diolch i chi am yr ymateb hwnnw, Ysgrifennydd y Cabinet. Mae llawer o drafod wedi bod yma heddiw, fel erioed, ar y seilwaith digidol, ond nid oes hanner digon o sylw wedi cael ei roi, yn fy marn i, i sut y defnyddiwn y seilwaith hwnnw i drawsnewid y ffordd rydym yn cynllunio ac yn darparu gwasanaethau cyhoeddus. Mae'n amlwg fod hon yn agenda heriol i bob Llywodraeth, ac mae'r dystiolaeth y mae'r Pwyllgor Cyfrifon Cyhoeddus a Phwyllgor yr Economi, Seilwaith a Sgiliau wedi'i chael wedi dangos bod yna her benodol yn wynebu llywodraeth ganolog a llywodraeth leol o ran cael y modd i'w galluogi i fod yn gleientiaid deallus. Roeddwn yn meddwl ynglŷn â'r awgrym o gasglu pobl ynghyd o'r byd y tu allan, sy'n ysu am gynnydd ar yr agenda hon, i ddod i helpu - nid fel rhyw fath o bwyllgor sefydlog i dderbyn cyflwyniadau a phapurau, ond i weithredu fel ffrindiau beirniadol i swyddogion a Gweinidogion i'w helpu i ddeall yr amgylchedd cymhleth hwn ac i sicrhau'r newid rydym ei daer angen a hynny ar frys.
English: Yes, I welcome the suggestion. I'm taking a paper to Cabinet in the autumn on public sector digital service transformation, which will bring together the wide range of activities already under way and focus on the next steps. So, it's a perfect opportunity to get that kind of challenge into that process to make sure that we have the best information to skill up our people in order to make that transformation happen. So, I very much welcome the suggestion and I hope we can take it forward.
Welsh: Ie, rwy'n croesawu'r awgrym. Byddaf yn cyflwyno papur i'r Cabinet ar drawsnewid gwasanaethau digidol yn y sector cyhoeddus yn yr hydref, a bydd yn dwyn ynghyd ystod eang o weithgareddau sydd eisoes ar waith ac yn canolbwyntio ar y camau nesaf. Felly, mae'n gyfle perffaith i gynnwys y math hwnnw o her yn y broses i wneud yn siŵr fod gennym y wybodaeth orau ar gyfer uwchsgilio ein pobl er mwyn sicrhau bod y trawsnewidiad hwnnw'n digwydd. Felly, rwy'n croesawu'r awgrym yn fawr a gobeithiaf y gallwn fwrw ymlaen ag ef.
English: Cabinet Secretary, can I support Lee Waters's call and remind you that, under the UK's digital strategy, they do have a digital skills partnership, which brings together public, private and third sector organisations to tackle the digital skills gap in a co-ordinated and coherent way? Do you not agree that we should be focusing on a cross-sector approach to spark innovation across the public, private and third sectors in Wales, because there are real promising benefits when we all work together?
Welsh: Ysgrifennydd y Cabinet, a gaf fi gefnogi galwad Lee Waters a'ch atgoffa, o dan strategaeth ddigidol y DU, fod ganddynt bartneriaeth sgiliau digidol, sy'n dwyn ynghyd sefydliadau sector cyhoeddus, sector preifat a'r trydydd sector i fynd i'r afael â'r bwlch sgiliau digidol mewn ffordd gydgysylltiedig a chydlynol? Onid ydych yn cytuno y dylem fod yn canolbwyntio ar ddull traws-sector o ysgogi arloesedd ar draws y sector cyhoeddus, y sector preifat a'r trydydd sector yng Nghymru, oherwydd ceir manteision addawol iawn pan fydd pawb ohonom yn gweithio gyda'n gilydd?
English: Yes, I absolutely agree with that. I chair the cross-Government group, which pulls together various bits of the Welsh Government, and I've been collaborating with my colleague the Cabinet Secretary for health on taking forward the health digitalisation agenda, which is a very important part of this. There are several aspects to it, as various Members highlight. There is the skills aspect, there's the technology and hardware aspect, the infrastructure aspect, but there's also the service transformation and life transformation aspect. We don't have all the good ideas for that, so I absolutely do welcome a wealth of ideas from across the piece for how we can make sure that we ride the wave rather than being overwhelmed by it.
Welsh: Ydw, rwy'n cytuno'n llwyr â hynny. Rwy'n cadeirio'r grŵp trawslywodraethol, sy'n dwyn ynghyd rhannau gwahanol o Lywodraeth Cymru, ac rwyf wedi bod yn cydweithio gyda fy nghyd-Aelod, Ysgrifennydd y Cabinet dros iechyd, ar ddatblygu'r agenda ddigidoleiddio iechyd, sy'n rhan bwysig iawn o hyn. Mae sawl elfen iddi, fel y mae gwahanol Aelodau wedi nodi. Ceir yr elfen sgiliau, ceir yr elfen dechnoleg a chaledwedd, yr elfen seilwaith, ond hefyd ceir yr elfen trawsnewid gwasanaethau a thrawsnewid bywydau. Nid ni sydd â'r syniadau da i gyd ar hynny, felly rwy'n croesawu cyfoeth o syniadau o bob cyfeiriad ar sut y gallwn wneud yn siŵr ein bod yn dilyn y don yn hytrach na chael ein boddi ganddi.
English: Yes. New agreements are in place between connectivity providers and home builders that will enable a superfast and full fibre service to be deployed from the outset. We are monitoring progress and we will identify whether we need any further measures to be put in place.
Welsh: Gwnaf. Mae cytundebau newydd ar waith rhwng darparwyr cysylltedd ac adeiladwyr tai a fydd yn eu galluogi i ddarparu gwasanaeth ffeibr cyflym iawn yn llawn o'r cychwyn. Rydym yn monitro cynnydd, a byddwn yn nodi a fydd angen inni roi unrhyw fesurau pellach ar waith.
English: Well, thank you for that answer. I've raised with you previously the issue of Dyffryn y Coed, a new estate in Church Village in my constituency. The problem appears to be this: they only have a copper connection although an earlier part of the estate actually has fibre; a lot of people living there require high-speed broadband because of their work in order to do that. The problem appears to be that, seven or eight years ago, a planning application was made, permission was given and that was the end of the matter. It's left to BT to then decide what they're going to connect, what they think is appropriate, and it's now left to the residents to either persuade BT to pay for it or to apply for grants to go through a bureaucratic process in order to get that higher speed broadband, which they need. It seems to me that it should be a matter of course that the highest available speed that is reasonably available should be provided. But the system appears to be breaking down because there's no obligation on either the local authority or on BT, and the house developer, obviously, is somewhere within the middle of all that. What can be done to actually ensure that, where these new developments take place, there are proper levels of broadband actually provided; that there is an obligation on the providers, that the system actually works to ensure that that happens?
Welsh: Wel, diolch i chi am yr ateb hwnnw. Rwyf wedi crybwyll mater Dyffryn y Coed wrthych yn y gorffennol, sef ystâd newydd ym Mhentre'r Eglwys yn fy etholaeth. Ymddengys mai dyma'r broblem: cysylltiad copr yn unig sydd ganddynt er bod gan ran gynharach o'r ystâd gysylltiad ffeibr mewn gwirionedd; mae llawer o bobl sy'n byw yno angen band eang cyflym iawn oherwydd eu gwaith. Ymddengys mai'r broblem yw bod cais cynllunio wedi'i wneud saith neu wyth mlynedd yn ôl, a rhoddwyd caniatâd a dyna oedd diwedd y mater. Mater i BT wedyn yw penderfynu beth y maent am ei gysylltu, beth y credant sy'n briodol, a bellach mae'n golygu bod yn rhaid i breswylwyr berswadio BT i dalu amdano neu wneud cais am grantiau a dilyn proses fiwrocrataidd er mwyn cael y band eang cyflymder uwch y maent ei angen. Mae'n ymddangos i mi y dylid darparu'r cyflymder uchaf sydd ar gael yn rhesymol ac y dylai hynny ddigwydd fel mater o drefn. Ond ymddengys bod y system yn chwalu gan nad oes unrhyw rwymedigaeth ar yr awdurdod lleol na BT, ac mae'r datblygwr tai, yn amlwg, rywle ynghanol hynny i gyd. Beth y gellir ei wneud i sicrhau, lle mae'r datblygiadau newydd hyn yn digwydd, fod yna lefelau priodol o fand eang yn cael eu darparu mewn gwirionedd; fod rhwymedigaeth ar y darparwyr, fod y system yn gweithio i sicrhau bod hynny'n digwydd?
English: Yes. It's a fundamental small-p political problem because this service is an infrastructure, but the UK Government persists in regarding it as a luxury product that you can buy if you want it, and that's the fundamental difficulty. So, it isn't treated as an infrastructure, or a public service that people require, it is treated as a sort of nice-to-have, which it clearly isn't. The head of planning has recently written to local authorities reminding them that they can include planning obligations for new build. We have had an agreement with some of the major providers to do that, and as I said, we are monitoring that, but if you're aware of specific estates that were built in between the intervention area and now, then we'll be looking to include those in the new procurements or to get bespoke solutions for those estates. So, it's worth me having a conversation with you, or with my officials, to see if we can find a bespoke solution for that particular problem. But fundamentally, the issue is one of how you politically view this particular service, and I take the view, fundamentally, that it should be an infrastructure.
Welsh: Ie. Mae'n broblem sylfaenol a gwleidyddol gyda g fach oherwydd mae'r gwasanaeth hwn yn seilwaith, ond mae Llywodraeth y DU yn parhau i'w ystyried yn gynnyrch moethus y gallwch ei brynu os hoffech ei gael, a dyna'r anhawster sylfaenol. Felly, nid yw'n cael ei drin fel seilwaith, na gwasanaeth cyhoeddus y mae pobl ei angen, caiff ei drin fel rhywbeth dymunol yn hytrach nag angenrheidiol, ac yn amlwg nid dyna ydyw. Mae'r pennaeth cynllunio wedi ysgrifennu at awdurdodau lleol yn ddiweddar i'w hatgoffa y gallant gynnwys rhwymedigaethau cynllunio ar gyfer adeiladau newydd. Roedd gennym gytundeb â rhai o'r darparwyr mawr i wneud hynny, ac fel y dywedais, rydym yn monitro hynny, ond os ydych yn ymwybodol o ystadau penodol a adeiladwyd rhwng yr ardal ymyrraeth a nawr, byddwn yn ceisio cynnwys y rheini yn y caffaeliadau newydd neu gael hyd i atebion pwrpasol ar gyfer yr ystadau hynny. Felly, mae'n werth i mi gael sgwrs â chi, neu gyda fy swyddogion, i weld a allwn ddod o hyd i ateb pwrpasol ar gyfer y broblem benodol honno. Ond yn y bôn, mae'r mater yn ymwneud â sut rydych yn ystyried y gwasanaeth penodol hwn yn wleidyddol, ac rwyf o'r farn, yn y bôn, y dylai fod yn seilwaith.
English: Yes. There are very few asylum seekers in Mid and West Wales, but there are over 200 refugees who have been resettled under the Syrian resettlement scheme. In most cases, they are integrating well and are successfully building a new life for themselves here in Wales.
Welsh: Gwnaf. Ychydig iawn o geiswyr lloches sydd yng Nghanolbarth a Gorllewin Cymru, ond adsefydlwyd dros 200 o ffoaduriaid o dan y cynllun i adsefydlu pobl o Syria. Yn y rhan fwyaf o achosion, maent yn integreiddio'n dda ac yn llwyddo i greu bywydau newydd iddynt eu hunain yma yng Nghymru.